Bonsmara: Hartebeestloop Stud - Bonsmaras presteer as slagosse
You are here: Bonsmaras presteer as slagosse Login
Een van die beste metodes om die groei van die Bonsmara in ‘n osproduksiestelsel te meet, is om na die Meatco Produsent van die Maand statistieke vir 2013 te kyk. Hierdie toekenning beloon produsente vir kwaliteit diere gelewer aan Meatco (Meat Corporation of Namibia). Meatco slag sowat 100 000 beeste per jaar en verteenwoordig die meerderheid (75% - 80%) boere in die land.
Op Hartebeestloop is ons gedurig besig om die diere te toets vir goeie prestasie onder kommersiële toestande. Die doel is om so naby as moontlik te kom aan die heersende kommersiële toestande in die land - dit is waar diè impak gemaak moet word. Osproduksie en speenkalfproduksie op natuurlike weiding lê na aan die hart van die boer! Hartebeestloop se aanwysing as produsent van die maand (Desember 2013) deur Meatco, toon aan dat ons slaag in die doel!
Hartebeestloop bulle se nageslag groei goed op veld
Ons is beindruk met die nageslag van Hartebeestloop bulle, veral wat betref goeie groei op die veld. Gebruikers van Hartebeestloop bulle doen goed in beide speenkalf- en osproduksiestelsels. In die verlede is daar geglo dat die suiwer Bonsmara nie geskik is vir goeie osproduksie nie – boere het die groeivermoë van die Bonsmara betwyfel. Ons filosofie was nog altyd dat die voortdurende beskikbaarstelling van groei-getoetste Bonsmara bulle aan die mark hierdie verkeerde persepsie die hok sal slaan.
Tabel 1 wys die kriteria wat deur Meatco gebruik word om die Produsent van die Maand te bepaal
HOE WORD DIE MEATCO PRODUSENT VAN DIE MAAND BEPAAL
kg Koue Karkas Massa
Tande Punt Vet Punt Bou-vorm Punt Huid Punt % Afkeurings Punt
0 - 169,990
170 - 199,990
200 - 204,990
205 - 209,990
0.71 - 1.1
210 - 214,990
1.11 - 1.4
Totale punt - 100
Tabel 2 wys Meatco Produsente van die Maand wenners aan vir 2013
MEATCO PRODUSENTE VAN DIE MAAND WENNERS VIR 2013
Januarie LOUIS STEYN
BRAHMAN X CHAROLAIS
Februarie CHRISTO LOTTERING
Maart LOUIS STEYN
April ROELIE LE ROUX
Mei GERT COETZEE
BRAHMAN X SIMMENTALER X BRAUNVIEH X LIMOUSIN
Junie POMMERSCHE FARMGESELLSCHAFT
Julie J J BLAAUW (JASPER)
Augustus SVEN KNYE
September W R H VON MALTZHAN (SEUN RALF)
Oktober B C LOTTERING
November STREICHER & HELLA COETZEE
Desember HARTEBEESTLOOP BONSMARAS
Namibiese boere gebruik welbeplande kruisteling om produksie per hektaar te verhoog. Dit word duidelik uitgewys in Tabel 2 as gekyk word na die verskillende rasse waarmee die wenners boer.
Boere wat met Bonsmara en Bonsmara kruisings in osproduksiestelsels boer, is 5 uit ‘n moontlike 12 keer as wenners aangewys. Rudi Scheidt van Pommersche Farmgesellschaft (Bonsmara X Bradford) is ook as die Meatco Nasionale Wenner vir 2013 aangewys.
Die data gee ‘n aanduiding dat Bonsmara as suiwer ras of in ‘n goed beplande kruisteelstelsel uitstekend presteer vir osproduksie. Die Bonsmara beleid van verpligte prestasietoetsing (wat toetsing vir groei insluit), kom nou baie sterk na vore in die kommersiële mark met meer-en-meer boere wat slegs prestasiegetoetste diere aankoop.
hartebeestloop ook in die kommersiele mark
Ons is baie tevrede met die prestasie van die Hartebeestloop diere. Ons is primêr stoettelers maar dit is baie belangrik om met die diere ook te kompeteer in die kommersiële mark.
Dit is presies wat gedoen is met die verslagting na Meatco. As bonus is Hartebeestloop Bonsmaras aangewys as die Produsent van die Maand vir Desember 2013. Die totale punt van 94.19 wat aan ons groep diere toegeken is, is heelwat beter as die gemiddelde punt van 90.41 vir 2013 se wenners. Dit is ook heelwat beter as die gemiddelde punt van 86.23 vir die TOP 10 produsente vir Desember 2013. Die TOP 10 produsente verteenwoordig die 10 beste groepe diere wat in Desember 2013 geslag is.
Ideale karkas vir meatco
Dit wys dat Hartebeestloop diere teel wat die gewensde bouvorm en ander eienskappe het om as ideale karkas aan Meatco bemark te word. Sien gerus die foto van karkas aan hak.
Die gemiddelde uitslagpersentasie van die Hartebeestloop diere was 58,76% wat baie goed is. Ons besef die negatiewe gevolge deur te veel klem op uitslagpersentasie te plaas en daarom word 58% as ‘n goeie maatstaf aanvaar. Seleksie vir voortdurende verhoging in uitslagpersentasie bring negatiewe gevolge soos geboorteprobleme, kleiner organe, afname in inname van lae kwaliteit voer, swakker loopvermoë en verminderde aanpasbaarheid.
Ons gaan voort om deur middel van groeitoetse op natuurlike weiding, ultrasoniese skandering en Igenity profiele te selekteer vir goeie uitslagpersentasies en om beeste te teel wat vol vleis is. Dit is Hartebeestloop beleid om baie klem te lê op toetsing van eienskappe wat vir die kommersiële boer van ekonomiese belang is.